pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ขยายเวลาลดภาษีสรรพสามิตน้ำมันดีเซล น้ำมันบี 0 และน้ำมันเตา
วันจันทร์ที่ 19 กันยายน 2565
ขยายเวลาลดภาษีสรรพสามิตน้ํามันดีเซล น้ํามันบี 0 และน้ํามันเตา
วันศุกร์ที่ 16 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาความเดือดร้อนของประชาชนอย่างต่อเนื่อง โดยอนุมัติหลักการร่างกฎกระทรวงกําหนดพิกัดอัตราภาษีสรรพสามิต ซึ่งเป็นการขยายเวลาปรับลดอัตราภาษีสรรพสามิตน้ํามันดีเซลลงลิตรละ 5 บาท ต่อไปอีก 2 เดือน คือตั้งแต่วันที่ 21 ก.ย. – 20 พ.ย.2565 พร้อมทั้งขยายเวลาจัดเก็บภาษีสรรพสามิตอัตราศูนย์ สําหรับน้ํามันดีเซลบี0 และน้ํามันเตาที่ใช้ในการผลิตกระแสไฟฟ้าต่อไปอีก 6 เดือน ตั้งแต่ 16 ก.ย.2565 – 15 มี.ค.2566 เนื่องจากสถานการณ์ราคาเชื้อเพลิงในตลาดโลกยังคงผันผวนและปรับตัวสูงขึ้นอย่างต่อเนื่อง จึงมีความจําเป็นต้องขยายมาตรการเพื่อรักษาระดับราคาขายปลีกของน้ํามันดีเซลและไฟฟ้า ซึ่งเป็นต้นทุนการผลิตและขนส่งของทุกภาคอุตสาหกรรมไม่ให้เพิ่มสูงขึ้นจนส่งผลกระทบต่อภาระค่าครองชีพประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.บุรีรัมย์ ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.บุรีรัมย์ ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.บุรีรัมย์ ประจําปีการศึกษา 2560-2562
เมื่อวันที่ 21 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏบุรีรัมย์ ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,045 คน และรอบสอง เวลา 13.30 น. มีผู้เข้ารับพระราชทานปริญญาบัตร ระดับปริญญาตรี 1,018 คน ระดับปริญญาโท 13 คน และระดับปริญญาเอก 2 คน รวมทั้งสิ้น 1,033 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-ครม.อนุมัติงบกลาง 714.64 ล้านบาทให้กองทุนหมู่บ้านใช้จ่ายในการบรรเทาความเดือดร้อนด้านสาธารณูโภคและค่าใช้จ่ายบริการประชาชน
วันอังคารที่ 13 กันยายน 2565
ครม.อนุมัติงบกลาง 714.64 ล้านบาทให้กองทุนหมู่บ้านใช้จ่ายในการบรรเทาความเดือดร้อนด้านสาธารณูโภคและค่าใช้จ่ายบริการประชาชน
ครม.อนุมัติงบกลาง 714.64 ล้านบาทให้กองทุนหมู่บ้านใช้จ่ายในการบรรเทาความเดือดร้อนด้านสาธารณูโภคและค่าใช้จ่ายบริการประชาชน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 13 ก.ย. 2565 ได้อนุมัติงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 714.64 ล้านบาท ให้สํานักงานกองทุนหมู่บ้านและชุมชนเมืองแห่งชาติ เป็นค่าใช้จ่ายโครงการช่วยเหลือความเดือดร้อนของกองทุนหมู่บ้านและชุมชนเมือง ด้านสาธารณูปโภคพื้นฐานและค่าใช้จ่ายการให้บริการประชาชน
ทั้งนี้ เพื่อเป็นการบรรเทาความเดือดร้อนของกองทุนหมู่บ้านและชุมชนเมือง ตลอดจนประชาชนที่อาศัยในหมู่บ้านและชุมชนที่ต้องแบกรับภาระค่าใช้จ่ายได้พลังงานที่เพิ่มสูงขึ้น
รัฐบาลไทย-ข่าวทำเนียบรัฐบาล-กรมบัญชีกลางกำหนดอัตราค่ายา “ยาฟาวิ-โมนูล” สำหรับผู้ป่วยนอก กรณีผู้มีสิทธิและบุคคลในครอบครัวป่วยเป็นโรคโควิด 19 เริ่ม 1 ก.ย. 65
วันจันทร์ที่ 12 กันยายน 2565
กรมบัญชีกลางกําหนดอัตราค่ายา “ยาฟาวิ-โมนูล” สําหรับผู้ป่วยนอก กรณีผู้มีสิทธิและบุคคลในครอบครัวป่วยเป็นโรคโควิด 19 เริ่ม 1 ก.ย. 65
กรมบัญชีกลางได้หารือร่วมกับหน่วยงานที่เกี่ยวข้อง เห็นสมควรให้กําหนดอัตราค่ายา Favipiravir และ Molnupiravir กรณีผู้ป่วยนอก สามารถยื่นใช้สิทธิเบิกค่ารักษาพยาบาล ณ ส่วนราชการต้นสังกัดได้ มีผลบังคับใช้ตั้งแต่ วันที่ 1 ก.ย. 2565 เป็นต้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ปัจจุบันกระทรวงสาธารณสุขได้เปลี่ยนแนวทางการจัดหายาต้านไวรัส Favipiravir และ Molnupiravir โดยให้สถานพยาบาลของทางราชการเป็นผู้จัดหายาต้านไวรัสตามระบบปกติ และการเบิกจ่ายให้เป็นไปตามเงื่อนไขที่แต่ละหน่วยงานเป็นผู้กําหนด ประกอบกับปัจจุบันมีสถานพยาบาลของทางราชการที่ให้การรักษาผู้ป่วยโควิด 19 ที่มีอาการเล็กน้อย ที่ยังไม่ได้เข้าสู่ระบบเบิกจ่ายตรง ทําให้มีความจําเป็นต้องเรียกเก็บเงินจากผู้ป่วย ซึ่งตามหลักเกณฑ์การเบิกค่ารักษาพยาบาลกรณีผู้มีสิทธิหรือบุคคลในครอบครัวติดเชิ้อไวรัสโคโรนา 2019 หรือโรคโควิด 19 ในสถานพยาบาลของทางราชการ กําหนดให้เบิกค่ารักษาพยาบาลในระบบเบิกจ่ายตรงเท่านั้น ทั้งนี้ กรมบัญชีกลางได้หารือร่วมกับหน่วยงานที่เกี่ยวข้อง ได้แก่ สํานักงานหลักประกันสุขภาพแห่งชาติ และสํานักงานประกันสังคมจึงเห็นสมควรให้กําหนดอัตราค่ายา Favipiravir และ Molnupiravir กรณีเข้ารับการรักษาพยาบาลประเภทผู้ป่วยนอก โดยใช้อัตราเดียวกันทั้ง 3 หน่วยงาน และผ่อนคลายวิธีปฏิบัติในการเบิกจ่ายค่ารักษาพยาบาลให้กับผู้มีสิทธิและบุคคลในครอบครัวที่ทดรองจ่ายเงินไปก่อน ให้สามารถยื่นใช้สิทธิเบิกค่ารักษาพยาบาล ณ ส่วนราชการต้นสังกัดได้ มีผลบังคับใช้ตั้งแต่ วันที่ 1 ก.ย. 2565 เป็นต้นไป สามารถศึกษารายละเอียดเพิ่มเติมได้ ตามหนังสือกรมบัญชีกลาง ด่วนที่สุด ที่ กค 0416.4/ว 1095 ลงวันที่ 5 กันยายน 2565
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู
วันอังคารที่ 11 ตุลาคม 2565
ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู
ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู
ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู
วันที่ 11 ตุลาคม 2565 เวลา 10.00 น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีสวดพระพุทธมนต์ เนื่องในการบําเพ็ญพระราชกุศลออกเมรุศพในพระบรมราชานุเคราะห์ ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู ก่อนพิธีพระราชทานเพลิงศพในพระบรมราชานุเคราะห์ ในเวลา 16.00 น. โดยมีนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัด ผู้บริหาร ข้าราชการ หน่วยงานราชการ ครอบครัวผู้เสียชีวิตและประชาชนในพื้นที่เข้าร่วมพิธี
ณ วัดราษฎร์สามัคคี จังหวัดหนองบัวลําภู
ทั้งนี้ การจัดพิธีการศพในพระบรมราชานุเคราะห์ สําหรับผู้เสียชีวิตจากเหตุการดังกล่าว จัดขึ้นตั้งแต่วันที่ 8 - 10 ตุลาคม 2565 โดยในวันที่ 11 ตุลาคม 2565 จะเป็นพิธีพระราชทานเพลิงศพในพระบรมราชานุเคราะห์
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.มหาสารคาม ประจำปีการศึกษา 2560-2562
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.มหาสารคาม ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.มหาสารคาม ประจําปีการศึกษา 2560-2562
วันที่ 18 กันยายน 2565 เวลา 10.33 น. พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฎมหาสารคาม ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร โดยมีผู้สําเร็จการศึกษาระดับปริญญาตรี 2,776 คน ปริญญาโท 111 คน และปริญญาเอก 60 คน รวมบัณฑิตที่เข้ารับพระราชทานปริญญาบัตร จํานวนทั้งสิ้น 2,947 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
มหาวิทยาลัยราชภัฏมหาสารคาม ได้ดําเนินโครงการพัฒนาท้องถิ่นในมิติต่าง ๆ ภายใต้การนํานวัตกรรม ผลงานวิจัยของอาจารย์และนักวิจัยในมหาวิทยาลัย โดยถ่ายทอดองค์ความรู้และบริการวิชาการแก่ชุมชน รวมถึงการบูรณาการความร่วมมือกับหน่วยงานต่าง ๆ ในจังหวัดมหาสารคาม เช่น ยกระดับมาตรฐานผลิตภัณฑ์สินค้าชุมชน รวมถึงพัฒนาขีดความสามารถของเกษตรกร เช่น การส่งเสริมกลุ่มผู้ปลูกสมุนไพรให้ได้รับรองมาตรฐานกระบวนการทางการเกษตรที่ดี หรือ GAP รวมถึงการรับรองมาตรฐานสินค้า อย. การใช้เทคโนโลยีเพื่อเพิ่มศักยภาพการผลิต เช่น การจัดการน้ําด้วยระบบสูบน้ําพลังงานแสงอาทิตย์ การกําจัดมลภาวะในปศุสัตว์ด้วยระบบหมักก๊าซชีวภาพ การออกแบบและสร้างระบบผลิตสินค้าให้กับผู้ประกอบการ เป็นต้น
รัฐบาลไทย-ข่าวทำเนียบรัฐบาล-​3 งานเทศกาลนานาชาติของไทย คว้ารางวัลจากเวที IFEA/Haas & Wilkerson Pinnacle Award 2022 เตรียมยกเป็นต้นแบบผลักดันเทศกาลในทุกภูมิภาคดึงนักท่องเที่ยวกระจายสู่ท้องถิ่น
วันอาทิตย์ที่ 2 ตุลาคม 2565
​3 งานเทศกาลนานาชาติของไทย คว้ารางวัลจากเวที IFEA/Haas & Wilkerson Pinnacle Award 2022 เตรียมยกเป็นต้นแบบผลักดันเทศกาลในทุกภูมิภาคดึงนักท่องเที่ยวกระจายสู่ท้องถิ่น
​3 งานเทศกาลนานาชาติของไทย คว้ารางวัลจากเวที IFEA/Haas & Wilkerson Pinnacle Award 2022 เตรียมยกเป็นต้นแบบผลักดันเทศกาลในทุกภูมิภาคดึงนักท่องเที่ยวกระจายสู่ท้องถิ่น
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม มีนโยบายให้การท่องเที่ยวเป็นเครื่องมือในการกระจายรายได้ลงสู่ท้องถิ่น โดยให้หน่วยงานที่เกี่ยวข้องยกระดับทั้งกิจกรรม สินค้า และบริการให้ได้มาตรฐานการท่องเที่ยวที่เป็นสากลเพื่อเป็นแรงดึงดูดนักท่องเที่ยว
ล่าสุด สํานักงานส่งเสริมการจัดประชุมและนิทรรศการ (สสปน.) หรือ TCEB ได้ผลักดันการยกระดับงานเทศกาลต่างๆ ที่มีอยู่จํานวนมากตามความหลากหลายของวัฒนธรรม กระจายอยู่ทุกภูมิภาคของประเทศให้เป็นที่รู้จักของนานาชาติ โดยส่งงานเทศกาลของไทยเข้าประกวดในงานเทศกาลยอดเยี่ยม IFEA/Haas & Wilkerson Pinnacle Award 2022 ซึ่งจัดโดยสมาคมเทศกาลและกิจกรรมระหว่างประเทศ (International Festivals & Events Association : IFEA) มีงานเทศกาลนานาชาติจากทั่วโลกส่งเข้าประกวดใน 73 สาขา
ปรากฏว่ามี 3 เทศกาลนานาชาติของไทยที่ได้รับรางวัลระดับ Bronze(เหรียญทองแดง) จากการประกวดเวทีดังกล่าว ได้แก่ 1)งานเทศกาลดนตรี Bangkok Music City 2563 กรุงเทพมหานคร รับรางวัล Best Virtual Festival/Event 2)งานเทศกาลแห่เทียนพรรษา จ. อุบลราชธานี 2562 รับรางวัล Best Parade และ 3) งานเทศกาลศิลปะ Loei Art Fes จ.เลย 2564 รับรางวัล Best Community Outreach Program
“ผลการประกวดเทศกาลนานาชาติประจําปีนี้ มีการประกาศในงานประชุมสามัญประจําปี IFEA Convention, Expo & Retreat ครั้งที่ 65 ณ เมืองเท็กซัส ประเทศสหรัฐฯ ซึ่งทั้ง 3 รางวัลถือเป็นการการันตีศักยภาพในการจัดงานเทศกาลของไทยและจะเป็นต้นแบบที่ TCEB จะผลักดันให้กับงานเทศกาลอื่น ๆ ในไทยเป็นที่รู้จักในระดับนานาชาติ แสดงให้เห็นถึงความหลากหลายของวัฒนธรรมในไทย และดึงดูดนักท่องเที่ยว ที่กําลังจะเพิ่มขึ้นตามสถานการณ์โควิด19 ที่คลี่คลาย” น.ส.ไตรศุลี กล่าว
น.ส.ไตรศุลี กล่าวว่า ขณะนี้ภาคการท่องเที่ยวของไทยฟื้นตัวโดยต่อเนื่อง เห็นได้จากข้อมูลต่างๆ ที่หน่วยงานเกี่ยวข้องทยอยรายงานออกมา โดยกระทรวงการท่องเที่ยวและกีฬา ระบุถึงสถิติการท่องเที่ยวตั้งแต่วันที่ 1 ม.ค.-21 ก.ย. 65 ว่า มีจํานวนนักท่องเที่ยวระหว่างประเทศสะสม 5,257,196 คน รายได้จากนักท่องเที่ยวสะสม 211,974 คน ขณะที่นักท่องเที่ยวไทยเที่ยวไทยสะสม 98.7 ล้านคน-ครั้ง รายได้จากนักท่องเที่ยวสะสม 432,889 ล้านบาท
ทางด้านสํานักงานการบินพลเรือนแห่งประเทศไทย(กพท.) รายงานถึงแนวโน้มการเดินทางของนักท่องเที่ยวที่เข้าสู่ประเทศไทยเพิ่มขึ้นในระยะต่อไป จากจํานวนที่นั่งโดยสารที่จะมีการเดินทางมาประเทศไทยในช่วงฤดูหนาว(ต.ค.65-มี.ค.66) อยู่ที่ 573,538 ที่นั่งต่อสัปดาห์ เพิ่มขึ้นร้อยละ 74.18 เมื่อเทียบกับช่วงฤดูร้อน(มี.ค.-ต.ค.65) ที่มีจํานวนที่นั่งโดยสารมายังประเทศไทย 329,288 ที่นั่งต่อสัปดาห์ โดยส่วนใหญ่เป็นการโดยสารจากประเทศในแถบเอเชียแปซิฟิก 468,948 ที่นั่งต่อสัปดาห์ เพิ่มขึ้นร้อยละ 82.55 ยุโรป 56,354 ที่นั่งต่อสัปดาห์ เพิ่มขึ้น ร้อยละ 57.77 ตะวันออกกลาง 44,900 ที่นั่งต่อสัปดาห์ เพิ่มขึ้นร้อยละ 30.14 และแอฟริกา 2,414 ที่นั่งต่อสัปดาห์ เพิ่มขึ้นร้อยละ 14.95
รัฐบาลไทย-ข่าวทำเนียบรัฐบาล-สธ. ออกประกาศยกเลิก “โควิด-19” จากโรคติดต่ออันตราย เป็น “โรคติดต่อที่ต้องเฝ้าระวัง” เริ่ม 1 ต.ค. 65
วันพุธที่ 21 กันยายน 2565
สธ. ออกประกาศยกเลิก “โควิด-19” จากโรคติดต่ออันตราย เป็น “โรคติดต่อที่ต้องเฝ้าระวัง” เริ่ม 1 ต.ค. 65
.....
เว็บไซต์ราชกิจจานุเบกษา เผยแพร่ประกาศกระทรวงสาธารณสุข 2 ฉบับ ประกอบด้วย 1) ประกาศฯ ยกเลิกประกาศกระทรวงสาธารณสุข เรื่อง ชื่อและอาการสําคัญของโรคติดต่ออันตราย (ฉบับที่ 3) พ.ศ. 2563 พ.ศ. 2565 และ 2) ประกาศฯ เรื่อง ชื่อและอาการสําคัญของโรคติดต่อที่ต้องเฝ้าระวัง (ฉบับที่ 3) พ.ศ. 2565 สาระสําคัญ คือ เป็นการยกเลิกโรคโควิด-19 จากโรคติดต่ออันตราย เป็น “โรคติดต่อที่ต้องเฝ้าระวัง” ตั้งแต่ 1 ต.ค. 65 เป็นต้นไป
.
เนื่องจากขณะนี้จํานวนผู้ป่วยที่มีอาการรุนแรง - เสียชีวิต การแพร่ระบาดและความรุนแรงของโรคในทั่วโลกมีแนวโน้มลดลง ประกอบกับจํานวนวัคซีนป้องกันโรคในประเทศมีเพียงพอ โดยประชาชนได้รับวัคซีนในระดับความครอบคลุมสูง มีภูมิคุ้มกันเพิ่มขึ้น จึงสมควรปรับมาตรการทางกฎหมายให้สอดคล้องกับการผ่อนคลายมาตรการต่าง ๆ
.
สําหรับแนวปฏิบัติเมื่อเข้าสู่ภาวะหลังการระบาดใหญ่ (Post-pandemic) และโรคโควิด-19 เป็นโรคติดต่อเฝ้าระวัง ที่ประชุม ศบค. ในวันที่ 23 ก.ย. นี้ จะมีการพิจารณาอนุมัติแนวทางดําเนินการต่าง ๆ ทั้งด้านกฎหมาย การจัดการในภาพรวม ด้านสาธารณสุข - การแพทย์ การสื่อสารสร้างความเข้าใจ ฯลฯ โดยมีเป้าหมายให้ประชาชนอยู่ร่วมกับโรคโควิด-19 ได้อย่างปลอดภัยและดําเนินชีวิตได้เป็นปกติ
.
อ่านเพิ่มเติม คลิกhttps://www.thaigov.go.th/news/contents/details/59491
.
อ่านประกาศฯ ฉบับเต็ม คลิกhttp://www.ratchakitcha.soc.go.th/.../2565/E/223/T_0001.PDFและhttp://www.ratchakitcha.soc.go.th/.../2565/E/223/T_0002.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. รับทราบรายงานผลการเบิกจ่ายงบประมาณและการใช้จ่ายภาครัฐ ประจำปีงบประมาณ 2565 ตั้งแต่ต้นปีงบประมาณ  1 ต.ค. 64 - 16 ก.ย. 65
วันอังคารที่ 27 กันยายน 2565
ครม. รับทราบรายงานผลการเบิกจ่ายงบประมาณและการใช้จ่ายภาครัฐ ประจําปีงบประมาณ 2565 ตั้งแต่ต้นปีงบประมาณ  1 ต.ค. 64 - 16 ก.ย. 65
ครม. รับทราบรายงานผลการเบิกจ่ายงบประมาณและการใช้จ่ายภาครัฐ ประจําปีงบประมาณ 2565 ตั้งแต่ต้นปีงบประมาณ  1 ต.ค. 64 - 16 ก.ย. 65
วันที่ 27 กันยายน 2565 นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี เสนอคณะรัฐมนตรีรับทราบรายงานผลการเบิกจ่ายงบประมาณและการใช้จ่ายภาครัฐ ดังนี้
1. ภาพรวมการเบิกจ่าย ประจําปีงบประมาณ 2565 ตั้งแต่ต้นปีงบประมาณ (1 ต.ค. 64) -16 ก.ย. 65 มีการเบิกจ่ายแล้วจํานวน 2,798,308 ล้านบาท คิดเป็นร้อยละ 90.27 ของวงเงินงบ ฯ ปีงบประมาณ 2565 โดยมีโครงการลงทุนโครงสร้างพื้นฐานขนาดใหญ่มูลค่าโครงการตั้งแต่ 1,000 ล้านบาท ขึ้นไปรวม 103 โครงการ มูลค่าโครงการทั้งหมด 2.53 ล้านล้านบาท เบิกจ่ายแล้ว 134,630 ล้านบาท คิดเป็นร้อยละ 70.54 ของแผนการใช้จ่ายเงิน (ข้อมูล ณ 9 กันยายน 65)
2. ผลการเบิกจ่ายเงินงบประมาณรายจ่ายที่สําคัญ ตั้งแต่ต้นปีงบประมาณ (1 ต.ค. 64 ) -16 ก.ย. 65 ได้แก่ รายจ่ายประจํา เบิกจ่ายแล้ว 2,415,491 ล้านบาท (คิดเป็นร้อยละ 96.47) รายจ่ายลงทุน เบิกจ่ายแล้ว 382,817 ล้านบาท (คิดเป็นร้อยละ 64.21) และ งบฯ ที่กันไว้เบิกเลื่อมปี (ปีงบฯ 64) เบิกจ่ายแล้ว 193,822 ล้านบาท (คิดเป็นร้อยละ 81.82) โดยกระทรวงที่มีผลการเบิกจ่ายสูงสุด 5 อันดับแรกได้แก่ กระทรวงการพัฒนาสังคมและความมั่นคงของมนุษย์ กระทรวง ดิจิทัลเพื่อเศรษฐกิจและสังคม กระทรวงการอุดมศึกษา วิทยาศาสตร์ วิจัยและนวัตกรรม กระทรวงคมนาคมและกระทรวงทรัพยากรธรรมชาติและสิ่งแวดล้อม
3. การเบิกจ่ายงบลงทุนของรัฐวิสาหกิจ โดยรัฐวิสากิจมีกรอบลงทุน ปี 65 ณ สิ้นเดือนสิงหาคม 65 จํานวน 349,767 ล้านบาท มีผลการเบิกจ่ายสะสม 236,044 ล้านบาท คิดเป็นร้อยละ 97 ของการของแผนเบิกจ่ายสะสม
4. การลงทุนในโครงการขนาดใหญ่ที่มีมูลค่า 1,000 ล้านบาทขึ้นไป เป็นโครงการที่รัฐดําเนินการเองจํานวน 82 โครงการมูลค่า 2.1 ล้านล้านบาท ลงนามในสัญญาแล้ว 36 โครงการ มูลค่า 848,604 ล้านบาทและโครงการร่วมลงทุนระหว่างรัฐและเอกชนจํานวน 21 โครงการมูลค่า 424,339 ล้านบาท ลงนามในสัญญาแล้ว 4 โครงการ มูลค่า 125,390 ล้านบาท
5. การเบิกจ่ายโครงการภายใต้ พ.ร.ก. ให้อํานาจกระทรวงการคลังกู้เงิน ฯ พ.ศ. 2563 กรอบวงเงิน 1 ล้านล้านบาท ณ 9 กันยายน 65 จํานวน 1,094 โครงการ เบิกจ่ายแล้ว 950,043 ล้านบาท คิดเป็น ร้อยละ 97 ของวงเงินอนุมัติ
6. การเบิกจ่ายโครงการภายใต้ พ.ร.ก. ให้อํานาจกระทรวงการคลังกู้เงิน ฯ เพิ่มเติมพ.ศ. 2564 กรอบวงเงิน 500,000 ล้านบาท ณ 9 กันยายน 65 จํานวน 2,532 โครงการ เบิกจ่ายแล้ว 391,732 ล้านบาทคิดเป็นร้อยละ 80 ของวงเงินอนุมัติ
ทั้งนี้ มาตรการเร่งรัดการเบิกจ่ายงบ ฯ และการเบิกจ่ายภาครัฐ ประจําปีงบ ฯ 66 ได้แก่ การกําหนดเป้าหมายการเบิกจ่ายงบ ฯ รายจ่ายภาพรวมไม่น้อยกว่าร้อยละ 93 รายจ่ายประจําไม่น้อยกว่าร้อยละ 98 และรายจ่ายลงทุนไม่น้อยกว่าร้อยละ 75 ขณะที่ เป้าหมายการเบิกจ่ายงบลงทุนรัฐวิสาหกิจกําหนดไม่น้อยกว่าร้อยละ 95 ของกรอบวงเงินที่ได้รับอนุมัติเบิกจ่ายลงทุน และเร่งรัดการลงทุนที่ผูกพันสัญญาไว้แล้ว นอกจากนี้ ยังให้ส่วนราชการและรัฐวิสาหกิจและหน่วยงานที่ดําเนินโครงการร่วมลงทุนระหว่างรัฐและเอกชนที่มีโครงการลงทุนตั้งแต่ 1,000 ล้านบาทขึ้นไป จัดทํามาตรการ/แนวทางในการแก้ไขปัญหาและกําหนดเวลาแล้วเสร็จของโครงการและเวลาเปิดให้บริการที่ชัดเจนด้วย
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ปลื้มความสำเร็จ "โปรจีน" อาฒยา ฐิติกุล นักกอล์ฟชาวไทย นักกอล์ฟหญิงมือ 1 ของโลกคนใหม่
วันอังคารที่ 1 พฤศจิกายน 2565
​โฆษกรัฐบาลเผยนายกฯ ปลื้มความสําเร็จ "โปรจีน" อาฒยา ฐิติกุล นักกอล์ฟชาวไทย นักกอล์ฟหญิงมือ 1 ของโลกคนใหม่
​โฆษกรัฐบาลเผยนายกฯ ปลื้มความสําเร็จ "โปรจีน" อาฒยา ฐิติกุล นักกอล์ฟชาวไทย นักกอล์ฟหญิงมือ 1 ของโลกคนใหม่
วันนี้ (1 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีกับ "โปรจีน" อาฒยา ฐิติกุล นักกอล์ฟชาวไทย ที่ได้รับการประกาศขึ้นเป็นนักกอล์ฟหญิงมือ 1 ของโลกคนใหม่อย่างเป็นทางการ
โฆษกประจําสํานักนายกรัฐมนตรีกล่าวว่า ในการจัดอันดับโลกนักกอล์ฟหญิงล่าสุดของ Rolex Women’s World Golf Rankings เมื่อวันจันทร์ที่ 31 ตุลาคม 2565 ที่ผ่านมา "โปรจีน" อาฒยา ฐิติกุล ขึ้นเป็นมือ 1 โลก ด้วยวัยอายุเพียง 19 ปี 8 เดือน 11 วัน ทําให้ได้รับการบันทึกว่าเป็นนักกอล์ฟที่อายุน้อยสุดเป็นลําดับที่ 2 หลังจาก ลิเดีย โค โปรกอล์ฟชาวนิวซีแลนด์ซึ่งขึ้นครองมือ 1 ของโลกครั้งแรก ตอนอายุ 17 ปี 9 เดือน 9 วัน และถือเป็นโปรหญิงไทยคนที่ 2 ต่อจาก "โปรเม" เอรียา จุฑานุกาล ที่ขึ้นมือ 1 โลก รวม 23 สัปดาห์ ระหว่างช่วงเดือนมิถุนายน 2560 ถึงมีนาคม 2562
ทั้งนี้ เมื่อเดือนพฤษภาคม 2564 ที่ผ่านมา เว็บไซต์กอล์ฟชื่อดังจากอังกฤษ (https://www.nationalclubgolfer.com/news/emerging-thai-golfers-atthaya-thitikul/) ได้กล่าวชื่นชมวงการกอล์ฟหญิงของไทยที่ผลิตนักกอล์ฟฝีมือดี เข้าแข่งขันต่อสู้กับนักกอล์ฟชาติอื่น ๆ ในช่วงหลายปีที่ผ่านมา โดยหนึ่งในคนที่น่าจับตามองที่สุด คือ “โปรจีน” ที่ทําผลงานดีขึ้นเรื่อย ๆ และคว้าแชมป์มาแล้วหลายรายการ ซึ่งในปี 2565 "โปรจีน" ได้รับชัยชนะ 2 ครั้ง ในรายการของ Rolex ที่ JTBC Classic และรายการ Walmart NW Arkansas Championship นอกจากนี้ ยังบันทึกเป็นสถิติจบใน 10 อันดับแรกอีก 12 รายการในฤดูกาลนี้ ซึ่งมี 3 รายการอยู่ในรายการเมเจอร์
“นายกรัฐมนตรีชื่นชม และยินดีกับความสําเร็จโปรจีน เชื่อมั่นว่าในทุกการแข่งขันถือเป็นโอกาส และประสบการณ์ที่ดีที่จะได้แสดงให้ถึงศักยภาพของนักกีฬาไทย และยังจะสามารถช่วยเป็นแรงบันดาลใจให้กับคนรุ่นใหม่ ทั้งนี้ นายกรัฐมนตรีขอบคุณนักกีฬาทุกคน แทนแฟนกีฬาคนไทย ที่ได้สร้างความสุขให้แก่ประชาชน และขอร่วมส่งกําลังใจให้นักกีฬาไทยทุกคนที่จะลงทําการแข่งขันในกีฬาประเภทอื่นๆต่อไป” นายอนุชากล่าว
รัฐบาลไทย-ข่าวทำเนียบรัฐบาล-“ชัยวุฒิ” เปิดงานสหภาพไปรษณีย์แห่งเอเชียและแปซิฟิก สมัยที่ 13
วันจันทร์ที่ 29 สิงหาคม 2565
“ชัยวุฒิ” เปิดงานสหภาพไปรษณีย์แห่งเอเชียและแปซิฟิก สมัยที่ 13
“ชัยวุฒิ” เปิดงานสหภาพไปรษณีย์แห่งเอเชียและแปซิฟิก สมัยที่ 13
เมื่อวันที่ 29 สิงหาคม 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานพิธีเปิดการประชุมใหญ่สหภาพไปรษณีย์แห่งเอเชียและแปซิฟิก สมัยที่ 13 (13th APPU Congress) ณ โรงแรมแชงกรี-ล่า กรุงเทพฯ ซึ่งประเทศไทยเป็นเจ้าภาพ โดย กระทรวงดิจิทัลฯ บริษัท ไปรษณีย์ไทย จํากัด (ปณท) ทั้งนี้ ในนามของรัฐบาลไทย เป็นเกียรติอย่างยิ่งที่ได้ต้อนรับผู้แทนและแขกผู้มีเกียรติที่เข้าร่วมการประชุมใหญ่ฯ และรู้สึกเป็นเกียรติที่ได้มีส่วนร่วมในงานนี้ โดยการรวมกับหน่วยงานกํากับดูแลกิจการไปรษณีย์และผู้ให้บริการที่ได้รับมอบหมายของภูมิภาคนี้ รวมทั้งผู้สังเกตการณ์จากผู้ให้บริการที่ได้รับมอบหมายจากภูมิภาคอื่น ซึ่งปัจจุบันมีประเทศสมาชิกทั้งหมด 32 ประเทศ
สําหรับการประชุมครั้งนี้ ประเทศไทยมีบทบาทในการแสดงความร่วมมือและแลกเปลี่ยนข้อคิดเห็นที่เป็นประโยชน์กับประเทศต่างๆ ในภูมิภาค สามารถผลักดันแผนงานต่างๆ เพื่อพัฒนากิจการไปรษณีย์ของไทยและของประเทศสมาชิก รวมทั้งส่งเสริมบทบาทของประเทศไทยในฐานะประเทศที่ตั้งของสํานักงานใหญ่สหภาพฯ มากยิ่งขึ้น
ปัจจุบันกิจการไปรษณีย์มีบทบาทอย่างยิ่งในการพัฒนาเศรษฐกิจและสังคมในระดับประเทศและระหว่างประเทศ พบว่าภาวะการณ์ปัจจุบันมีการเปลี่ยนแปลงอย่างรวดเร็วทั้งในด้านการสื่อสาร ขนส่งโลจิสติกส์ ซึ่งเป็นผลจากการเปลี่ยนแปลงเทคโนโลยีด้านการสื่อสารในยุคดิจิทัล การเปลี่ยนแปลงนี้ส่งผลต่อการลดลงของจดหมาย การปรับเปลี่ยนไลฟ์สไตล์ และการเติบโตของธุรกิจพาณิชย์อิเล็กทรอนิกส์โดยเฉพาะอย่างยิ่งธุรกิจพาณิชย์อิเล็กทรอนิกส์ข้ามแดน เชื่อว่าเทคโนโลยีที่ล้ําสมัยส่งผลให้กิจการไปรษณีย์สามารถเข้าสู่ Digital Transformation มีความร่วมมือระหว่างผู้ให้บริการที่ได้รับมอบหมาย ทําให้สามารถเพิ่มทางเลือกในการให้บริการ เพื่อตอบสนองต่อความต้องการของลูกค้าได้ดีขึ้น
*********************
รัฐบาลไทย-ข่าวทำเนียบรัฐบาล-​‘ปลัดแรงงาน’ นำทีมเยี่ยมศูนย์บริการจัดหางานฯ ญี่ปุ่น ศึกษารูปแบบหวังเพิ่มประสิทธิภาพระบบบริการจัดหางานของไทย
วันศุกร์ที่ 30 กันยายน 2565
​‘ปลัดแรงงาน’ นําทีมเยี่ยมศูนย์บริการจัดหางานฯ ญี่ปุ่น ศึกษารูปแบบหวังเพิ่มประสิทธิภาพระบบบริการจัดหางานของไทย
​‘ปลัดแรงงาน’ นําทีมเยี่ยมศูนย์บริการจัดหางานฯ ญี่ปุ่น ศึกษารูปแบบหวังเพิ่มประสิทธิภาพระบบบริการจัดหางานของไทย
นายบุญชอบ สุทธมนัสวงษ์ ปลัดกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นางบุปผา พันธุ์เพ็ง รองปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน นายบุญสงค์ ทัพชัยยุทธ์ เลขาธิการสํานักงานประกันสังคม นางสาวสดุดี กิตติสุวรรณ อัครราชทูตที่ปรึกษา (ฝ่ายแรงงาน) และคณะ ไปศึกษาดูงานศูนย์บริการจัดหางานสําหรับชาวต่างชาติ กรุงโตเกียว (Tokyo Employment Service Center for Foreigners) ซึ่งอยู่ภายใต้การกํากับดูแลของกระทรวงสาธารณสุข แรงงาน และสวัสดิการ ญี่ปุ่น สําหรับศูนย์ฯ แห่งนี้มีภารกิจให้คําปรึกษาและแนะนํางานสําหรับนักศึกษาต่างชาติที่ต้องการทํางานในประเทศญี่ปุ่น และผู้ที่มีสถานภาพการพํานักที่ได้รับอนุญาตให้สามารถทํางานในสาขาความเชี่ยวชาญเฉพาะทางหรือด้านเทคนิค รวมทั้งให้คําปรึกษาเกี่ยวกับสถานะวีซ่า และบริการข้อมูลเกี่ยวกับข้อเสนองานสําหรับนักศึกษาต่างชาติและผู้สําเร็จการศึกษา และศูนย์ฯ มีบริการล่ามภาษาอังกฤษและภาษาจีน โดยมีกลุ่มเป้าหมายจะเน้นให้บริการกับผู้ที่มีสถานภาพพํานัก เช่น นักศึกษาต่างชาติ วิศวกร ผู้เชี่ยวชาญด้านมนุษยศาสตร์ บริการระหว่างประเทศ ครู อาจารย์ วิทยากร และแรงงานทักษะฝีมือ เป็นต้น ซึ่งในเขตชินจูกุ มีศูนย์บริการจัดหางานสําหรับชาวต่างชาติ 2 แห่ง ได้แก่ศูนย์บริการจัดหางานสําหรับชาวต่างชาติ กรุงโตเกียว และศูนย์ช่วยเหลือและแนะแนวการจ้างงานคนต่างชาติ เขตชินจูกุ
นายบุญชอบ กล่าวว่า การศึกษาดูงานศูนย์บริการจัดหางานสําหรับชาวต่างชาติ กรุงโตเกียวในครั้งนี้ มีจุดมุ่งหมายที่จะศึกษารูปแบบระบบบริการของศูนย์ดังกล่าว เพื่อนําไปพัฒนาปรับปรุงประสิทธิภาพการให้บริการในทุกๆ ด้านรวมถึงการอํานวยความสะดวกแก่ผู้รับบริการให้เกิดความคล่องตัว รวดเร็ว และทันสมัย อันจะเป็นการยกระดับระบบบริการจัดหางานของไทย เพื่อตอบสนองความต้องการของกลุ่มเป้าหมายทุกกลุ่มที่ต้องการทํางาน ทั้งนักศึกษาที่เรียนจบแล้วต้องการหางานทํา แรงงานไทย แรงงานต่างชาติ รวมถึงเครือข่ายนักลงทุนและผู้ประกอบการอีกด้วย
+++++++++++++++++++
กองเผยแพร่และประชาสัมพันธ์
30 กันยายน 2565
รัฐบาลไทย-ข่าวทำเนียบรัฐบาล-อว. จัดพิธีแสดงมุทิตาจิต แด่ผู้เกษียณอายุราชการ ประจำปี 2565
วันพุธที่ 5 ตุลาคม 2565
อว. จัดพิธีแสดงมุทิตาจิต แด่ผู้เกษียณอายุราชการ ประจําปี 2565
อว. จัดพิธีแสดงมุทิตาจิต แด่ผู้เกษียณอายุราชการ ประจําปี 2565
30 กันยายน 2565 : ศาสตราจารย์พิเศษ ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานใน "พิธีแสดงมุทิตาจิต แด่ผู้เกษียณอายุราชการ ประจําปี 2565" เพื่อแสดงมุทิตาจิต อันเป็นจิตแห่งความชื่นชม ยกย่องเกียรติคุณแก่ผู้ครบวาระเกษียณอายุ อีกทั้งเป็นการแสดงความขอบคุณที่ทุกท่านได้ใช้ความรู้ความสามารถปฏิบัติหน้าที่ให้แก่กระทรวงฯ จนประสบความสําเร็จมาเป็นระยะเวลาอันยาวนาน ณ ห้องประชุมภูมิบดินทร์ ชั้น 6 อาคารสถานศึกษาเคมีปฏิบัติ กรมวิทยาศาสตร์บริการ โดยผู้เกษียณอายุราชการของกระทรวงการอุดมศึกษา วิทยาศาสตร์ วิจัยและนวัตกรรม ประจําปี พ.ศ. 2565 มีจํานวนทั้งสิ้น 85 คน ในการนี้ ศาสตราจารย์ ดร.นพ.สิริฤกษ์ ทรงศิวิไล ปลัดกระทรวงฯ ศาสตราจารย์ ดร.ศุภชัย ปทุมนากุล รองปลัดกระทรวงฯ นางสาวสุณีย์ เลิศเพียรธรรม หัวหน้าผู้ตรวจราชการกระทรวงฯ นายวันนี นนท์ศิริ ผู้ช่วยปลัดกระทรวงฯ และผู้บริหารกระทรวง อว. เข้าร่วมในพิธีดังกล่าว
รมว.อว. กล่าวว่า การเป็นข้าราชการถือเป็นวิชาชีพที่ดีมากอย่างหนึ่ง ซึ่งทําคุณประโยชน์อย่างมาก การเกษียณอายุราชการในวันนี้ก็เป็นเรื่องที่ดี กระทรวง อว. เป็นสถาบันที่มีความเชื่อมโยงใกล้ชิดของคนที่ยังอยู่กับคนที่จากไป และคนที่กําลังจะเข้ามา สําหรับการเกษียณอายุราชการ ให้คิดว่าเป็นจุดเริ่มต้นของชีวิต อาจจะมีความสุขมากกว่าหรือน้อยกว่าตอนก่อนเกษียณต้องรอดูต่อไป
ด้าน ปลัด อว. กล่าวว่า ในปีนี้ มีข้าราชการ พนักงานและเจ้าหน้าที่ของหน่วยงานในสังกัดกระทรวงการอุดมศึกษา วิทยาศาสตร์ วิจัยและนวัตกรรม ที่เกษียณอายุ รวมจํานวน 12 หน่วยงาน ประกอบด้วย
1. สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
2. กรมวิทยาศาสตร์บริการ
3. สํานักงานปรมาณูเพื่อสันติ
4. สํานักงานการวิจัยแห่งชาติ
5. สถาบันวิจัยวิทยาศาสตร์และเทคโนโลยีแห่งประเทศไทย
6. องค์การพิพิธภัณฑ์วิทยาศาสตร์แห่งชาติ
7. สํานักงานคณะกรรมการส่งเสริมวิทยาศาสตร์ วิจัยและนวัตกรรม
8. สํานักงานพัฒนาวิทยาศาสตร์และเทคโนโลยีแห่งชาติ
9. สถาบันมาตรวิทยาแห่งชาติ
10. สํานักงานพัฒนาเทคโนโลยีอวกาศและภูมิสารสนเทศ (องค์การมหาชน)
11. สถาบันเทคโนโลยีนิวเคลียร์แห่งชาติ (องค์การมหาชน)
12. สถาบันสารสนเทศทรัพยากรน้ํา (องค์การมหาชน)
โดยในวันนี้ มีผู้เกษียณอายุเข้าร่วมพิธีแสดงมุทิตาจิต รวมจํานวนทั้งสิ้น 27 ราย
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม รับหนังสือจากผู้แทนสมาคมธุรกิจรถตู้ต่างจังหวัด เพื่อขอความอนุเคราะห์ในการเยียวยารถตู้โดยสาร
วันพุธที่ 5 ตุลาคม 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม รับหนังสือจากผู้แทนสมาคมธุรกิจรถตู้ต่างจังหวัด เพื่อขอความอนุเคราะห์ในการเยียวยารถตู้โดยสาร
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ได้รับมอบจาก นายศักดิ์สยาม ชิดชอบ รัฐมนตรีว่าการกระทรวงคมนาคม เป็นผู้แทนรับหนังสือและหารือร่วมกับผู้แทนสมาคมธุรกิจรถตู้ต่างจังหวัด นําโดย นายปรีดา มากมูลผล นายกสมาคมธุรกิจรถตู้ต่างจังหวัด เพื่อขอความอนุเคราะห์ในการเยียวยารถตู้โดยสาร โดยมี นางสิริรัตน์ วีรวิศาล รองอธิบดีกรมการขนส่งทางบก นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด และเจ้าหน้าที่ผู้เกี่ยวข้อง ร่วมหารือ ในวันที่ 5 ตุลาคม 2565 ณ กระทรวงคมนาคม
นางสุขสมรวย วันทนียกุล ได้เน้นย้ําว่ารัฐมนตรีว่าการกระทรวงคมนาคม มีความห่วงใยและมีความตั้งใจอย่างยิ่งในการช่วยเหลือผู้ประกอบการที่ได้รับความเดือดร้อน จึงได้สั่งการให้หน่วยงานในสังกัดกระทรวงฯ ที่เกี่ยวข้อง ร่วมกันพิจารณาแนวทางในการช่วยเหลือภายใต้กรอบของกฎหมาย ให้เกิดความเป็นธรรมกับทุกฝ่าย และสอดคล้องกับวิถีชีวิตของสังคมไทยในปัจจุบัน โดยในวันนี้สมาคมธุรกิจรถตู้ต่างจังหวัด ได้ยื่นหนังสือเพื่อขอให้กระทรวงฯ เยียวยาและบรรเทาผลกระทบต่าง ๆ ดังนี้
1. ขอขยายอายุการใช้งานรถจาก 12 ปี เป็น 13 ปี เนื่องจาก มีบางเส้นทางได้ขยายอายุเป็น 13 ปีแล้ว ทั้งนี้ กรมการขนส่งทางบก (ขบ.) รับไปตรวจสอบข้อมูลและจะนําประเด็นการขอขยายอายุเข้าที่ประชุมเพื่อพิจารณาโดยด่วน โดยยืนยันเบื้องต้นว่ายังไม่มีการขยายอายุให้กับเส้นทางใดโดยเฉพาะ
2. จากปัญหาราคาน้ํามันเชื้อเพลิงและก๊าซที่ปรับตัวสูงขึ้น ขอให้กระทรวงฯ เยียวยาโดยออกบัตรส่วนลดเชื้อเพลิงให้กับรถตู้ และรถโดยสารประจําทางขนาดเล็ก หรือรถมินิบัส ทั้งนี้ รัฐมนตรีว่าการกระทรวงคมนาคมได้มีหนังสือไปถึงกระทรวงพลังงานเพื่อขอให้พิจารณามาตรการดังกล่าวแล้ว ขณะนี้อยู่ระหว่างการดําเนินการของกระทรวงพลังงาน
3. ขอให้ลดค่าใช้จ่ายรายปี เครื่อง GPS จากปีละ 3,000 บาท เป็นปีละ 1,500 บาท ซึ่ง ขบ. รับไปประสานและเจรจากับบริษัทผู้ประกอบการ GPS
4. ขอให้แต่งตั้งผู้แทนจากผู้ประกอบการร่วมบริหารกับ บริษัท ขนส่ง จํากัด (บขส.) กรณีปัญหาตู้ขายตั๋วที่สถานีขนส่งหมอชิต ทั้งนี้ บขส. เสนอให้มีการหาข้อสรุปร่วมกันกับผู้ประกอบการอีกครั้ง เนื่องจากปัญหาเรื่องตู้ขายตั๋วที่หมอชิตเป็นเรื่องที่สามารถแก้ไขได้ในทันที เลขานุการรัฐมนตรีว่าการกระทรวงคมนาคม กล่าวเพิ่มเติมว่า กระทรวงฯ ไม่ได้นิ่งนอนใจ ในการแก้ไขปัญหาให้ผู้ที่ได้รับความเดือดร้อนทุกกลุ่ม พร้อมกันนี้ได้มอบหมายให้ ขบ. และ บขส. พิจารณาข้อเสนอดังกล่าวของผู้ประกอบการ และร่วมหารือแนวทางในการแก้ไขปัญหาเพื่อบรรเทาความเดือดร้อน ให้สมาคมฯ และรายงานข้อสรุปรวมถึงผลการดําเนินงานต่อรัฐมนตรีว่าการกระทรวงคมนาคมโดยด่วนต่อไป
รัฐบาลไทย-ข่าวทำเนียบรัฐบาล-ครม. อนุมัติร่างกฎกระทรวงฯ “เรือประมงต้องติดตั้งระบบติดตาม” ป้องกันการทำประมงผิดกฎหมาย
วันจันทร์ที่ 17 ตุลาคม 2565
ครม. อนุมัติร่างกฎกระทรวงฯ “เรือประมงต้องติดตั้งระบบติดตาม” ป้องกันการทําประมงผิดกฎหมาย
.....
ที่ประชุม ครม. (11 ต.ค. 65) อนุมัติหลักการร่างกฎกระทรวง “กําหนดวิธีปฏิบัติของเจ้าของเรือประมง” ที่ใช้สนับสนุนเรือที่ใช้ทําการประมงหรือเรือขนถ่ายสัตว์น้ํา พ.ศ. .... ตามที่ ก.เกษตรและสหกรณ์เสนอ
.
โดยเป็นการแก้ไขร่างกฎกระทรวงฉบับเดิม เนื่องจากมีบทบัญญัติบางประการ “ไม่สอดคล้องกับสภาพการทําการประมง” และการกําหนดหลักเกณฑ์ต่าง ๆ นั้น “ไม่เพียงพอ” ต่อการป้องกันไม่ให้มีการทําการประมงผิดกฎหมาย
.
ทั้งนี้ การปรับปรุงแก้ไขบทบัญญัติเพิ่มเติมดังกล่าว “ไม่ได้เพิ่มภาระ” ให้แก่เจ้าของเรือประมงแต่อย่างใด เนื่องจากเป็นไปตามหลักปฏิบัติเดิมที่เจ้าของเรือต้องดําเนินการให้เป็นไปตามกฎหมายอยู่แล้ว ซึ่งจะช่วยเพิ่มประสิทธิภาพการตรวจสอบ ควบคุม และเฝ้าระวังการทําการประมงที่ผิดกฎหมายจนเกิดผลสัมฤทธิ์ได้โดยเร็ว
.
อ่านเพิ่มเติม คลิกhttps://www.thaigov.go.th/news/contents/details/60333
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย มูลค่าการค้าชายแดน – ผ่านแดนของไทยฟื้นตัวต่อเนื่อง จากการผ่อนคลายมาตรการ เปิดจุดตรวจชายแดน คาดการณ์ภาพรวมปี 2565 เติบโตตามเป้า 5% มูลค่ากว่า 1.08 ล้านล้านบาท
วันพุธที่ 14 กันยายน 2565
โฆษกรัฐบาลเผย มูลค่าการค้าชายแดน – ผ่านแดนของไทยฟื้นตัวต่อเนื่อง จากการผ่อนคลายมาตรการ เปิดจุดตรวจชายแดน คาดการณ์ภาพรวมปี 2565 เติบโตตามเป้า 5% มูลค่ากว่า 1.08 ล้านล้านบาท
โฆษกรัฐบาลเผย มูลค่าการค้าชายแดน – ผ่านแดนของไทยฟื้นตัวต่อเนื่อง จากการผ่อนคลายมาตรการ เปิดจุดตรวจชายแดน คาดการณ์ภาพรวมปี 2565 เติบโตตามเป้า 5% มูลค่ากว่า 1.08 ล้านล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยภาพรวมการค้าชายแดนและการค้าผ่านแดน 7 เดือนแรก (มกราคม – กรกฎาคม ) ของปี 2565 มีมูลค่ารวมทั้งสิ้น 999,578 ล้านบาท เพิ่มขึ้น 2.98% เมื่อเทียบกับช่วงเวลาเดียวกันของปี 2564 ถือเป็นสัญญาณบวก สะท้อนการฟื้นตัวอย่างต่อเนื่องของเศรษฐกิจไทย
นายอนุชาฯ กล่าวว่า การค้าชายแดนและผ่านแดน เดือนกรกฎาคม 2565 มีมูลค่ารวม 150,286 ล้านบาท เพิ่มขึ้น 1.85% เมื่อเทียบกับเดือนเดียวกันของปี 2564 โดยมีปัจจัยหนุนมาจากค่าเงินบาทที่มีแนวโน้มอ่อนค่า ช่วยให้สินค้าไทยสามารถแข่งขันด้านราคาได้มากขึ้น ราคาน้ํามันโลกปรับตัวสูงขึ้นและความต้องการน้ํามันเชื้อเพลิงของประเทศเพื่อนบ้านเพิ่มขึ้น รวมถึงเศรษฐกิจประเทศเพื่อนบ้านเริ่มฟื้นตัว ส่งผลต่อการขยายตัวภาคการผลิตและการบริโภค นอกจากนี้ ไทยยังได้มีการเปิดด่านไปแล้วทั้งหมด 60 แห่ง จากทั้งหมด 97 แห่ง ภายหลังสถานการณ์โควิด-19 คลี่คลาย ทั้งนี้ คาดการณ์ว่า สถานการณ์การค้าชายแดนและผ่านแดนของไทย ในช่วงครึ่งปีหลัง 2565 จะยังคงขยายตัวต่อเนื่อง โดยคาดการณ์ภาพรวมปี 2565 เติบโตตามเป้าหมายที่ 5% หรือคิดเป็นมูลค่า 1.08 ล้านล้านบาท
“รัฐบาลมุ่งมั่นผลักดันมูลค่าการค้าชายแดนและผ่านแดนของไทยอย่างต่อเนื่อง ด้วยแนวทางการทํางานของรัฐบาลที่ต้องการสนับสนุนความร่วมมือระหว่างประชาชนในพื้นที่อย่างสร้างสรรค์ สนับสนุนเศรษฐกิจการค้าตามแนวชายแดน เพื่อกระตุ้นเศรษฐกิจและเป็นส่วนแก้ไขปัญหาในพื้นที่ ทั้งนี้ หน่วยงานที่เกี่ยวข้องของทั้งภาครัฐและเอกชนได้บูรณาการการทํางานร่วมกัน เพื่อผลักดันการส่งออกเชิงรุกและเชิงลึก ผ่านการจัดกิจกรรมเพื่อส่งเสริมให้เกิดการจับจ่ายใช้สอยบริเวณชายแดน การผ่อนคลายมาตรการเปิดจุดผ่านแดน นอกจากนี้ รัฐบาลได้หารือและทําความตกลงร่วมกับประเทศเพื่อนบ้าน ทั้งมาเลเซีย และ สปป. ลาว เพื่อพัฒนาพื้นที่ชายแดน เขตปลอดภาษี ซึ่งจะช่วยส่งเสริมให้เกิดการค้าบริเวณชายแดนมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-ชู “Happy Model” ยกระดับการท่องเที่ยว ด้วยอัตลักษณ์ชุมชน-ทุนทางวัฒนธรรม นำร่อง 5 จังหวัด สมุทรปราการ ลำปาง ปัตตานี ระยอง สุรินทร์
วันอังคารที่ 25 ตุลาคม 2565
ชู “Happy Model” ยกระดับการท่องเที่ยว ด้วยอัตลักษณ์ชุมชน-ทุนทางวัฒนธรรม นําร่อง 5 จังหวัด สมุทรปราการ ลําปาง ปัตตานี ระยอง สุรินทร์
.....
กระทรวงวัฒนธรรม การท่องเที่ยวแห่งประเทศไทย และหอการค้าไทย ดําเนินโครงการ Happy Model โมเดลอารมณ์ดี มีความสุข นําร่องใน 5 จังหวัด 5 ภูมิภาค ได้แก่ ภาคกลาง-จ.สมุทรปราการ ภาคเหนือ-จ.ลําปาง ภาคใต้-จ.ปัตตานี ภาคตะวันออก-จ.ระยอง และภาคตะวันออกเฉียงเหนือ-จ.สุรินทร์ โดยพัฒนารูปแบบท่องเที่ยวให้มีอัตลักษณ์ในแต่ละชุมชน จัดทําเส้นทางท่องเที่ยวและจุดเชื่อมต่อในชุมชนจากความร่วมมือของเครือข่ายภาคเอกชนและเจ้าของพื้นที่ พัฒนาการยกระดับมูลค่าสินค้าและบริการ เพิ่มช่องทางการจําหน่ายทั้งในไทยและต่างประเทศ
.
พร้อมสนับสนุนการนําอัตลักษณ์ชุมชนมาบอกเล่าเรื่องราว (Story Telling) พัฒนาคุณภาพและมาตรฐานแก่สินค้าและบริการทางวัฒนธรรม บูรณาการข้อมูลผ่านแอปพลิเคชัน “เที่ยวเท่ ๆ เสน่ห์เมืองไทย” กับ “TAGTHAi” โดยมุ่งหวังว่า การนําทุนทางวัฒนธรรมและนวัตกรรมเชิงสร้างสรรค์มาสร้างมูลค่าเพิ่มทางเศรษฐกิจในครั้งนี้ จะเป็นส่วนหนึ่งในการพลิกโฉมประเทศไทยให้เดินหน้าอย่างยั่งยืน
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาลเผย “พล.อ.ประวิตร”ห่วงใยประชาชน ได้รับกระทบฝนตกหนัก  สั่งการ7ข้อป้องกันน้ำท่วม ให้ทุกหน่วยประสานงานกทม.ตรง พร้อมช่วยเหลือทันท่วงที
วันพุธที่ 7 กันยายน 2565
รองโฆษกรัฐบาลเผย “พล.อ.ประวิตร”ห่วงใยประชาชน ได้รับกระทบฝนตกหนัก  สั่งการ7ข้อป้องกันน้ําท่วม ให้ทุกหน่วยประสานงานกทม.ตรง พร้อมช่วยเหลือทันท่วงที
รองโฆษกรัฐบาลเผย “พล.อ.ประวิตร”ห่วงใยประชาชน ได้รับกระทบฝนตกหนัก  สั่งการ7ข้อป้องกันน้ําท่วม ให้ทุกหน่วยประสานงานกทม.ตรง พร้อมช่วยเหลือทันท่วงที กําชับทุกหน่วยทํางานเชิงรุกตาม 13 มาตรการ รวดเร็ว ไม่ซ้ําซ้อน โปร่งใส
วันที่ 7 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ในฐานะประธานการประชุมกองอํานวยการน้ําแห่งชาติ (กอนช.) ห่วงใยพี่น้องประชาชนที่ได้รับผลกระทบฝนตกหนัก ได้กําชับให้บูรณาการทุกหน่วยงานที่เกี่ยวข้องภายใต้กองอํานวยการน้ําแห่งชาติ (กอนช.) ทํางานเชิงรุกตาม 13 มาตรการรับมือฤดูฝนที่ได้ประกาศไว้ก่อนหน้านี้อย่างเคร่งครัด
​น.ส.ทิพานัน กล่าวต่อว่า พร้อมกันนี้ พล.อ.ประวิตรยังมีข้อสั่งการเพิ่มเติมจาก 13 มาตรการเดิม ดังนี้
1.ในพื้นที่กรุงเทพมหานคร ให้ผู้รับผิดชอบแต่ละหน่วยงานมอบหมายให้มีผู้ประสานงานติดตามกับกรุงเทพมหานครโดยเฉพาะ เพื่อให้สามารถเข้าช่วยเหลือพี่น้องประชาชนได้ทันท่วงที
2.แก้ไขปัญหาสิ่งกีดขวางทางน้ํา โดยเร่งกําจัดหญ้าและวัชพืชบริเวณ คลองบางคูเวียง เขตทวีวัฒนา พร้อมประสานงานจังหวัดนนทบุรีเพื่อเปิดทางระบายน้ําให้ไหลได้สะดวก
3. เฝ้าระวังระบบระบายน้ําของประตูระบายน้ํา ให้สอดคล้องกับสถานการณ์น้ําและบริหารจัดการน้ําให้เหมาะสม เพื่อไม่ให้เกิดผลกระทบกระทบต่อพี่น้องประชาชน ที่ปลูกบ้านเรือนอยู่ริมแม่น้ําลําคลองต่างๆ
4. รายงานปริมาณน้ําฝน รวมถึงขีดความสามรถในการรับน้ํา และระบายน้ําของทุกเขื่อน เพื่อสร้างความเข้าใจและง่ายต่อการปฏิบัติการระบายน้ําทุกหน่วยงานอย่างต่อเนื่อง
5. ประเมินสถานการณ์น้ําจากทุกแหล่ง ทั้งปริมาณน้ําฝน ปริมาณน้ําในเขื่อน ระดับน้ําในแม่น้ําเจ้าพระยา และระดับน้ําทะเลหนุนตลอด 24 ชั่วโมง
6. ตรวจสอบความพร้อมและประสิทธิภาพแนวกระสอบทราย ป้องกันน้ําท่วมทุกจุด พร้อมปรับปรุงและเสริมแนวกั้นไม่ให้เกิดช่องว่างให้มีความแข็งแรงเพื่อรองรับสถานการณ์
และ7. หากมีสิ่งใดต้องดําเนินการเร่งด่วนและติดขัด ให้รายงานรองนายกรัฐมนตรีอย่างทันที
​
​“พล.อ.ประวิตรขอให้ทุกฝ่ายเร่งบูรณาการการทํางานเพื่อช่วยเหลือพี่น้องประชาชนด้วยความรวดเร็ว และไม่ซ้ําซ้อนและโปร่งใส”น.ส.ทิพานัน กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เชื่อมั่นระบบสาธารณสุขไทย หลังประเทศไทยได้เป็นประเทศแรกที่ได้เข้ารับการประเมินศักยภาพระบบบริการสาธารณสุขสำหรับผู้ลี้ภัย ผู้ย้ายถิ่นฐานและแรงงานต่างด้าว จาก WHO
วันอาทิตย์ที่ 30 ตุลาคม 2565
​โฆษกรัฐบาลเผย นายกฯ เชื่อมั่นระบบสาธารณสุขไทย หลังประเทศไทยได้เป็นประเทศแรกที่ได้เข้ารับการประเมินศักยภาพระบบบริการสาธารณสุขสําหรับผู้ลี้ภัย ผู้ย้ายถิ่นฐานและแรงงานต่างด้าว จาก WHO
เนื่องจากมีระบบการดูแลอย่างดีช่วงที่โควิด-19 ระบาด
วันนี้ (30 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณี ไทยเข้ารับการประเมินศักยภาพระบบบริการสาธารณสุขสําหรับผู้ลี้ภัย ผู้ย้ายถิ่นฐาน และแรงงานต่างด้าว โดยผู้เชี่ยวชาญองค์การอนามัยโลก
ทั้งนี้ กระทรวงสาธารณสุขได้รายงานว่า ไทยเป็นประเทศแรกที่ได้เข้ารับการประเมินศักยภาพระบบบริการสาธารณสุขสําหรับผู้ลี้ภัย ผู้ย้ายถิ่นฐาน และแรงงานต่างด้าว เนื่องจากมีระบบการดูแลอย่างดี และมีประสิทธิภาพในช่วงที่มีการระบาดของโรคโควิด-19 โดยได้มีการลงพื้นที่ในจังหวัดกลุ่มเป้าหมาย ซึ่งมีผู้แทนองค์การอนามัยโลกประจําประเทศไทย คณะผู้เชี่ยวชาญของไทยและองค์กรระหว่างประเทศ ผู้บริหารกระทรวงสาธารณสุข และผู้แทนหน่วยงานที่เกี่ยวข้อง เข้าร่วม
องค์การอนามัยโลกดําเนินการโครงการ “Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants in Thailand” โดยส่งคณะผู้เชี่ยวชาญขององค์กรระหว่างประเทศมาปฏิบัติภารกิจประเมินประเทศไทยด้านการดําเนินการเกี่ยวกับระบบสุขภาพ หน้าที่ ศักยภาพ และกระบวนการด้านสาธารณสุขที่จําเป็น ความพร้อมของสถานบริการสุขภาพที่ให้บริการแก่ผู้ลี้ภัยและผู้ย้ายถิ่นฐาน รวมถึงชุมชนที่รับกลุ่มบุคคลดังกล่าว โดยคณะผู้เชี่ยวชาญขององค์กรระหว่างประเทศร่วมกับคณะผู้เชี่ยวชาญไทย จํานวน 7 คน และผู้สังเกตการณ์ 3 คน รวมทั้งสิ้น 10 คน ได้ลงพื้นที่จังหวัดเป้าหมาย ได้แก่ กรุงเทพมหานคร สมุทรสาคร และตาก เมื่อช่วงวันที่ 17-21 ตุลาคม 2565 ที่ผ่านมา
“นายกรัฐมนตรีให้ความสําคัญกับการดูแลบริหารจัดการด้านการสาธารณสุขอย่างมีประสิทธิภาพ ซึ่งที่ผ่านมาในช่วงการระบาดของโควิด-19 ประเทศไทยได้รับการชื่นชมจากนานาชาติว่า สามารถบริหารจัดการด้านการสาธารณสุขอย่างมีประสิทธิภาพ ให้การดูแลสุขภาพคนไทยเป็นอย่างดี รวมทั้งให้ความสําคัญกับการดูแลสุขภาพของคนต่างด้าว แรงงานต่างด้าว ผู้ลี้ภัยและผู้ย้ายถิ่นฐานที่อยู่ในแผ่นดินไทย ให้สามารถเข้าถึงบริการรักษา และได้รับวัคซีนอย่างเท่าเทียม ตามนโยบายของรัฐบาลที่ให้ทุกคนที่อาศัยในแผ่นดินไทยได้รับการดูแลรักษาที่ดีและเท่าเทียม โดยเฉพาะในช่วงที่มีโรคระบาด เพราะแรงงานต่างด้าวถือเป็นฟันเฟืองสําคัญในการพัฒนาเศรษฐกิจไทย ทั้งนี้ นายกรัฐมนตรีเชื่อมั่นในมาตรฐานสาธารณสุขของไทย ที่มีศักยภาพ น่าเชื่อถือ และมีโอกาสในการต่อยอดพัฒนาอย่างโดดเด่นในเวทีภูมิภาค และเป็นที่ยอมรับของความเป็นเลิศด้านสาธารณสุขจากทั่วโลก” นายอนุชา ฯ กล่าว
รัฐบาลไทย-ข่าวทำเนียบรัฐบาล-บอร์ด สสว.เห็นชอบจัดสรรเงินกองทุน สสว. ปี 66 รวม 810 ล้านบาท ช่วยเหลือส่งเสริม SME “พล.อ.ประวิตร” ย้ำทุกหน่วยงานบูรณาการทำงาน เป็นพลังสำคัญให้ SME ในการฟื้นฟูพัฒนาเศรษฐกิจไทย
วันศุกร์ที่ 30 กันยายน 2565
บอร์ด สสว.เห็นชอบจัดสรรเงินกองทุน สสว. ปี 66 รวม 810 ล้านบาท ช่วยเหลือส่งเสริม SME “พล.อ.ประวิตร” ย้ําทุกหน่วยงานบูรณาการทํางาน เป็นพลังสําคัญให้ SME ในการฟื้นฟูพัฒนาเศรษฐกิจไทย
บอร์ด สสว.เห็นชอบจัดสรรเงินกองทุน สสว. ปี 66 รวม 810 ล้านบาท ช่วยเหลือส่งเสริม SME “พล.อ.ประวิตร” ย้ําทุกหน่วยงานบูรณาการทํางาน เป็นพลังสําคัญให้ SME ในการฟื้นฟูพัฒนาเศรษฐกิจไทยให้เข้มแข็ง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยผลการประชุมคณะกรรมการส่งเสริมวิสาหกิจขนาดกลางและขนาดย่อม (บอร์ด สสว.) ครั้งที่ 4/2565 ที่มีพลเอก ประวิตร วงษ์สุวรรณ รองนายกรัฐมนตรี เป็นประธานการประชุม วันนี้ (30 กันยายน 2565) เมื่อเวลา 14.00 น. ณ ห้องประชุมมูลนิธิอนุรักษ์ป่ารอยต่อ 5 จังหวัด เขตพญาไท กรุงเทพฯ ซึ่งมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายกอบศักดิ์ ภูตระกูล ประธานกรรมการบริหารสํานักงานส่งเสริมวิสาหกิจขนาดกลางและขนาดย่อม และผู้ที่เกี่ยวข้องเข้าร่วมการประชุม สรุปสาระสําคัญดังนี้
ที่ประชุมมีมติเห็นชอบจัดสรรเงินกองทุนส่งเสริมวิสาหกิจขนาดกลางและขนาดย่อม ประจําปี 2566 จํานวน 810.0000 ล้านบาท เป็นเงินงบประมาณ จํานวน 570.0000 ล้านบาท และเงินนอกงบประมาณ จํานวน 240.0000 ล้านบาท (ใช้เงินคงเหลือกองทุนฯ สมทบ) ตามพระราชบัญญัติงบประมาณรายจ่ายประจําปีงบประมาณ พ.ศ. 2566 โดยมีระยะเวลาดําเนินงานตั้งแต่วันที่ 1 ตุลาคม 2565 ถึงวันที่ 30 กันยายน 2566 เพื่อให้การดําเนินงานของ สสว. เป็นไปอย่างต่อเนื่องตามเจตนารมณ์ และวัตถุประสงค์ของกองทุนส่งเสริมวิสาหกิจขนาดกลางและขนาดย่อม ตามมาตรา 34 แห่งพระราชบัญญัติส่งเสริมวิสาหกิจขนาดกลางและขนาดย่อม พ.ศ. 2543
ทั้งนี้ เงินกองทุนส่งเสริมวิสาหกิจขนาดกลางและขนาดย่อม ประจําปี 2566 จํานวน 810.0000 ล้านบาท ที่ได้รับความเห็นชอบจัดสรรในครั้งนี้ เพื่อเป็นค่าใช้จ่ายในการดําเนินงานส่งเสริมวิสาหกิจขนาดกลางและขนาดย่อม โดยจําแนกเป็นกิจกรรมผลักดันการส่งเสริม MSME และกิจกรรมสนับสนุนและให้บริการ MSME ตามพระราชบัญญัติงบประมาณรายจ่ายประจําปีงบประมาณ 2566 โดยแผนการส่งเสริม SME ที่สําคัญ ในปี 2566 มีเป้าหมายที่จะช่วยสร้างมูลค่าเศรษฐกิจ 6,000 ล้านบาท และมี SME ที่จะได้รับประโยชน์จากการสนับสนุนส่งเสริมอยู่ที่ 789,785 ราย
พร้อมกันนี้ ที่ประชุมมีมติเห็นชอบการจัดสรรเงินกองทุนส่งเสริมวิสาหกิจขนาดกลางและขนาดย่อม เพื่อดําเนินการงานบริหารจัดการโครงการสนับสนุน SMEs รายย่อย (ดําเนินงานโดยธนาคารพัฒนาวิสาหกิจขนาดกลางและขนาดย่อมแห่งประเทศไทย) วงเงินงบประมาณ 250,540,000 บาท
ในตอนท้าย รองนายกรัฐมนตรีกล่าวว่า การประชุมในวันนี้เป็นการจัดสรรเงินจากกองทุนส่งเสริมวิสาหกิจขนาดกลางและขนาดย่อม ประจําปี 2566 เพื่อช่วยเหลือส่งเสริม SME ในภาวะวิกฤต ตลอดจนภาคธุรกิจของไทยให้ผ่านพ้นสถานการณ์ที่ยากลําบาก ซึ่งถือว่ามีความสําคัญ จึงขอเน้นย้ําทุกหน่วยงานให้ความสําคัญและบูรณาการทํางานร่วมกันเป็นพลังสําคัญให้กับ SME ในการฟื้นฟูและพัฒนาเศรษฐกิจของประเทศไทยให้กลับมาเข้มแข็งอีกครั้ง.
รัฐบาลไทย-ข่าวทำเนียบรัฐบาล-​พลเอก ประวิตรฯ รองนายกรัฐมนตรี เสนอต่อ พรก.ฉุกเฉินพื้นที่ จชต. ย้ำพัฒนาพื้นที่แบบมีส่วนร่วม คุ้มครองเสรีภาพและความปลอดภัยประชานด้วยกฎหมาย
วันพุธที่ 7 กันยายน 2565
​พลเอก ประวิตรฯ รองนายกรัฐมนตรี เสนอต่อ พรก.ฉุกเฉินพื้นที่ จชต. ย้ําพัฒนาพื้นที่แบบมีส่วนร่วม คุ้มครองเสรีภาพและความปลอดภัยประชานด้วยกฎหมาย
​พลเอก ประวิตรฯ รองนายกรัฐมนตรี เสนอต่อ พรก.ฉุกเฉินพื้นที่ จชต. ย้ําพัฒนาพื้นที่แบบมีส่วนร่วม คุ้มครองเสรีภาพและความปลอดภัยประชานด้วยกฎหมาย
วันนี้ (วันที่ 7 กันยายน 2565) เวลา 09.30 น. ณ ห้องประชุมสภาความมั่นคงแห่งชาติ พลเอกประวิตร วงษ์สุวรรณ รองนายกรัฐมนตรี ได้เป็นประธานการประชุมคณะกรรมการบริหารสถานการณ์ฉุกเฉิน ครั้งที่ 3/65 ผ่านระบบ VTC เพื่อรับทราบผลการปฏิบัติงานในพื้นที่จังหวัดชายแดนภาคใต้ตาม พรก.บริหารราชการในสถานการณ์ฉุกเฉิน
จากสถานการณ์ความรุนแรงที่เกิดขึ้นในพื้นที่ จชต. ที่ผ่านมา เป็นเหตุให้ประชาชนและเจ้าหน้าที่ ได้รับบาดเจ็บและเสียชีวิต เพื่อให้เจ้าหน้าที่ทหาร ตํารวจและพลเรือน สามารถปฏิบัติงานร่วมกันในการควบคุมสถานการณ์และบังคับใช้กฎหมาย ที่ประชุมร่วมพิจารณาและให้ความเห็นชอบ ขยายระยะเวลาการประกาศสถานการณ์ฉุกเฉินที่มีความร้ายแรง ในเขตท้องที่ทุกอําเภอในพื้นที่ จชต. ยกเว้น อ.ศรีสาคร อ.สุไหงโก-ลก อ.แว้ง อ.สุคิริน จว.นราธิวาส รวมทั้ง อ.ไม้แก่น อ.แม่ลาน จว.ปัตตานี และ อ.เบตง อ.กาบัง จว.ยะลา ออกไปอีก 3 เดือน ตั้งแต่ 20 กันยายน - 19 ธันวาคม 2565
พลเอก ประวิตรฯ กําชับถึงเหตุการณ์ในพื้นที่ จชต.ที่ผ่านมา ขอให้หน่วยงานความมั่นคง เพิ่มความเข้มข้นงานข่าวและทํางานเชิงรุกร่วมกันใกล้ชิดกับภาคประชาชนในพื้นที่มากขึ้น เพื่อป้องกันลดเหตุรุนแรงที่เกิดขึ้น พร้อมย้ํานโยบายและความตั้งใจของรัฐบาล ในการพัฒนาพื้นที่ เน้นการมีส่วนร่วมควบคู่กับดูแลเสรีภาพและความปลอดภัยของประชาชน ด้วยการบังคับใช้กฎหมาย ไม่ใช้ความรุนแรงต่อกัน พร้อมกันนี้ ได้ฝากความระลึกถึงและเป็นกําลังใจ จากนายกรัฐมนตรี ถึงเจ้าหน้าที่และครอบครัวที่ปฏิบัติงานในพื้นที่ทุกคน โดยขอให้ปฏิบัติหน้าที่ด้วยความอดทน อดกลั้น ด้วยความระมัดระวังและไม่ประมาท เพื่อนําความสงบและสันติสุขให้เกิดขึ้นในพื้นที่ให้ได้
รัฐบาลไทย-ข่าวทำเนียบรัฐบาล-โครงการสินเชื่อแก้หนี้เพิ่มทุน ขอได้ที่งานมหกรรมร่วมใจแก้หนี้
วันพุธที่ 2 พฤศจิกายน 2565
โครงการสินเชื่อแก้หนี้เพิ่มทุน ขอได้ที่งานมหกรรมร่วมใจแก้หนี้
วันพุธที่ 2 พฤษภาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มสภาพคล่องแก่ประชาชน โดยเห็นชอบโครงการสินเชื่อแก้หนี้เพิ่มทุน
เพื่อเป็นเงินทุนหมุนเวียนแก่การดํารงชีพหรือประกอบอาชีพสําหรับประชาชนผู้มีรายได้ประจํา หรือ
ผู้ประกอบอาชีพอิสระ เช่น ผู้ประกอบการรายย่อย ร้านหาบเร่แผงลอย รายละไม่เกิน 20,000 บาท
ปลอดชําระหนี้เงินต้น 6 งวดแรก ระยะเวลาชําระคืนสูงสุดไม่เกิน 2 ปี อัตราดอกเบี้ยคงที่ ร้อยละ 0.35
ต่อเดือน ไม่ต้องมีหลักประกัน ผู้สนใจขอสินเชื่อได้ที่งานมหกรรมร่วมใจแก้หนี้ ซึ่งจะมีในวันที่ 4-6 พ.ย.นี้
ที่ศูนย์แสดงสินค้าและการประชุม อิมแพค เมืองทองธานี และจะจัดขึ้นอีก 4 ครั้งที่ จ.ขอนแก่น เชียงใหม่
ชลบุรี และสงขลา ติดตามรายละเอียดได้ที่เว็บไซต์มหกรรมร่วมใจแก้หนี้ของธนาคารแห่งประเทศไทย
หรือสอบถามโทร.1213
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“เนวินธุ์” หารือทวิภาคี รัฐมนตรีช่วยว่าการกระทรวงอุตสาหกรรมเทคโนโลยีขั้นสูงฯ สาธารณรัฐอาร์เมเนีย เตรียมผลักดันความร่วมมือด้านเศรษฐกิจดิจิทัลและความมั่นคงปลอดภัยไซเบอร์
วันพุธที่ 31 สิงหาคม 2565
“เนวินธุ์” หารือทวิภาคี รัฐมนตรีช่วยว่าการกระทรวงอุตสาหกรรมเทคโนโลยีขั้นสูงฯ สาธารณรัฐอาร์เมเนีย เตรียมผลักดันความร่วมมือด้านเศรษฐกิจดิจิทัลและความมั่นคงปลอดภัยไซเบอร์
“เนวินธุ์” หารือทวิภาคี รัฐมนตรีช่วยว่าการกระทรวงอุตสาหกรรมเทคโนโลยีขั้นสูงฯ สาธารณรัฐอาร์เมเนีย เตรียมผลักดันความร่วมมือด้านเศรษฐกิจดิจิทัลและความมั่นคงปลอดภัยไซเบอร์
เมื่อวันที่ 30 สิงหาคม 2565 นายเนวินธุ์ ช่อชัยทิพฐ์ ได้กล่าวต้อนรับนาย Gevorg Mantashyan และนาย Arto Artinian กงสุลกิตติมศักดิ์แห่งสาธารณรัฐอาเมเนียร์ประจําประเทศไทย ณ ห้องรับรอง ชั้น 9 พร้อมกล่าวว่า ปัจจุบันรัฐบาลไทยมุ่งส่งเสริมการใช้เทคโนโลยีและนวัตกรรมผ่านนโยบายประเทศไทย 4.0 ซึ่งกระทรวงดิจิทัลฯ ได้จัดทํานโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมระยะ 20 ปี มีจุดประสงค์เพื่อช่วยให้ประเทศไทยสามารถสร้างสรรค์และใช้ประโยชน์จากเทคโนโลยีดิจิทัลได้อย่างเต็มศักยภาพในการพัฒนาโครงสร้างพื้นฐาน นวัตกรรม ข้อมูล ทุนมนุษย์ และทรัพยากรอื่นใดเพื่อขับเคลื่อนการพัฒนาเศรษฐกิจและสังคมของประเทศ นอกจากนี้ ได้แนะนําหน่วยงานภายใต้กระทรวงและภารกิจที่รับผิดชอบให้ฝ่ายอาเมเนียร์ทราบ เพื่อหารือโอกาสในการสร้างความร่วมมือระหว่างทั้งสองประเทศต่อไป
ด้านนาย Gevorg Mantashyan ได้นําเรียนภารกิจของกระทรวงอุตสาหกรรมเทคโนโลยีขั้นสูงว่ามีความสอดคล้องกับภารกิจของ ก.ดิจิทัลฯ หลายด้าน อาทิ เศรษฐกิจดิจิทัลและพาณิชย์อิเล็กทรอนิกส์ เทคโนโลยีและนวัตกรรม กิจการไปรษณีย์ มาตรฐานและกฎระเบียบด้านดิจิทัล โทรคมนาคม และความมั่นคงปลอดภัยไซเบอร์
ในการนี้ จึงเห็นโอกาสที่จะสร้างความร่วมมือกับประเทศไทยในประเด็นที่มีความสนใจร่วมกัน โดยเฉพาะด้านเศรษฐกิจดิจิทัลและความมั่นคงปลอดภัยไซเบอร์ ด้วยเหตุนี้ ทั้งสองฝ่ายเห็นพ้องที่จะผลักดันความร่วมมือในสาขาที่เห็นประโยชน์ร่วมกันให้เป็นรูปธรรมโดย ดศ. และกระทรวงอุตสาหกรรมเทคโนโลยีขั้นสูงของสาธารณรัฐอาร์เมเนียจะมีการประสานงานและหารือกันในรายละเอียดต่อไป
*************************
รัฐบาลไทย-ข่าวทำเนียบรัฐบาล-"อนุชา" เผย งวด 1 ตค. นี้ เพิ่มสลากดิจิทัลเป็น 12.8 ล้านฉบับ  ย้ำเพิ่มปริมาณสลากดิจิทัลแบบค่อยเป็นค่อยไป เพื่อรักษาสมดุลระหว่างสลากใบและระบบดิจิทัล
วันอังคารที่ 13 กันยายน 2565
"อนุชา" เผย งวด 1 ตค. นี้ เพิ่มสลากดิจิทัลเป็น 12.8 ล้านฉบับ  ย้ําเพิ่มปริมาณสลากดิจิทัลแบบค่อยเป็นค่อยไป เพื่อรักษาสมดุลระหว่างสลากใบและระบบดิจิทัล
"อนุชา" เผย งวด 1 ตค. นี้ เพิ่มสลากดิจิทัลเป็น 12.8 ล้านฉบับ  ย้ําเพิ่มปริมาณสลากดิจิทัลแบบค่อยเป็นค่อยไป เพื่อรักษาสมดุลระหว่างสลากใบและระบบดิจิทัล พร้อมเพิ่มจุดจําหน่ายสลาก 80 เป็น 1,076 จุด ทั่วประเทศ
วันนี้ (วันที่ 13 กันยายน 2565) เวลา 16.30 น. ที่ห้องประชุม 301 ชั้น 3 ตึกบัญชาการ ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะกรรมการแก้ไขปัญหาการจําหน่ายสลากเกินราคา พร้อมด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล เปิดเผยถึงความคืบหน้าการแก้ไขปัญหาสลากเกินราคาว่าสํานักงานสลากฯ ได้ดําเนินมาตรการแก้ไขปัญหาสลากเกินราคาตามโร้ดแมปที่วางไว้อย่างต่อเนื่อง การจําหน่ายสลากดิจิทัล จากการจําหน่ายสลาก 6 งวดที่ผ่านมา ถือว่าประสบความสําเร็จอย่างมากในการแก้ไขปัญหาสลากเกินราคา ทําให้เห็นว่า สลากราคา 80 บาทมีอยู่จริง ประชาชนให้ความสนใจ เมื่อถูกรางวัลก็ขึ้นเงินรางวัล สะดวก ง่าย ไม่ยุ่งยาก สําหรับงวด 1 ตุลาคม 2565 จะเพิ่มสลากเข้าไปในระบบดิจิทัลเป็น 12,879,500 ฉบับ จํานวนตัวแทนจําหน่าย 25,759 ราย พร้อมกันนั้น ก็ได้เพิ่มจุดจําหน่ายสลาก 80 เป็น 1,076 จุด กระจายอยู่ทั่วประเทศและในระยะต่อไป จะมีการจําหน่ายที่จุดบริการน้ํามันทั่วประเทศด้วย
สําหรับการบังคับใช้กฎหมาย กับแพลตฟอร์มที่กระทําผิดกฎหมายในความผิดฐานเสนอขายหรือขายสลากกินแบ่งรัฐบาลเกินกว่าราคาที่กําหนดในสลากกินแบ่งรัฐบาลในระบบออนไลน์ทั่วประเทศ ขณะนี้มีทั้งหมด 17 แพลตฟอร์ม มีข้อกฎหมายที่เกี่ยวข้องในการดําเนินคดีแตกต่างกันไป ไม่ว่าจะเป็นความผิดตาม พรบ.สํานักงานสลากกินแบ่งรัฐบาล พ.ศ.2517 และที่แก้ไขเพิ่มเติม พรบ.ขายตรงและตลาดแบบตรง พ.ศ.2545 และที่แก้ไขเพิ่มเติม พรบ.คุ้มครองผู้บริโภค พรบ.คอมพิวเตอร์ พรบ.การพนัน และข้อหาฉ้อโกงประชาชน ซึ่งขณะนี้อยู่ระหว่างดําเนินการยื่นคําร้องต่อศาลเพื่อขอปิดเว็บไซต์ที่กระทําความผิด และต้องรอฟังคําสั่งศาล ในช่วงปลายเดือนนี้ต่อไป
รัฐมนตรีประจําสํานักนายกรัฐมนตรี กล่าวในตอนท้ายว่า รัฐบาลมีความมุ่งหมายและตั้งใจจริงที่จะแก้ไขปัญหาสลากเกินราคา อย่างไรก็ตาม ขอให้ผู้ซื้อรักษาสิทธิ์ของตนเองโดยการซื้อสลากตามราคา ในช่องทางที่สํานักงานฯ ดําเนินการให้ และช่วยกันปฏิเสธการซื้อสลากเกินราคา เพื่อให้การแก้ไขปัญหาเป็นไปอย่างยั่งยืน
.................................